Въведение в операционните системи

За написването на софтуера на една микропроцесорна система обикновено се използва правилото “разделяй и владей” (devide et impera) , т.е. работата която трябва да бъде свършена се разделя на отделни задачи които са относително независими една от друга. Това улеснява значително програмирането, тъй като програмистът може да се концентрира върху една сравнително елементарна задача и да опише нейния алгоритъм.

Този подход създава и проблеми. Първо обикновено се стига до множество от задачи които трябва да бъдат изпълнявани едновременно. Това е проблем, понеже в даден момент един процесор може да изпълнява само една задача, т.е. има нужда от механизъм който да указва на процесора в кой момент коя задача да изпълнява и как и кога да става превключването от една задача към друга. Този механизъм всъщност се нарича многозадачност.
Друг проблем е как да се реализира взаимодействието между отделните задачи, когато между тях трябва да се обменя информация или когато те трябва да се синхронизарат, примерно, за да се избегнат конфликти при използване на общи ресурси.

За решаването на всички тези проблеми обикновено се грижи операционна система, която предоставя възможност за многозадачност и набор от възможностти за взаимодействие между отделните задачи като семафори, опашки и т.н. 

Типът на операционната система се определя от това как е реализирана многозадачността. В конкретния случай се интересуваме от операционни системи за реално време (Real-Time Operating System - RTOS), т.е. такива при които изпълнението на задачите трябва да става в рамките на реално време.

Има някалко дефиници за система за реално време:

· “всяка система в която е изключително важно реакцията към външни стимули да бъде в рамките на дедено време”

· “това е система в която вярността на изчисленията зависи не само от логическата коректност, но и от времето за което са направени самите изчисления. Ако времевото ограничение не е спазено, се приема че има провал на системата.”

И така... имаме микропроцесорна система която трябва да изпълнява набор от задачи към които има определени времеви изисквания. Примерно трябва да се поддържа някаква комуникация по UART, USB, IRDA или Bluetooth, същевременно да се управлява принтер, да се поддържа потребителски интерфейс, да се следят батериите и т.н. Използването на многозадачност улеснява и опростява програмирането на отделните задачи. Примерно дадена комункация може да се опише като “изпрати един пакет, изчакай 5 секунди за отгвор, провери отговора и т.н.”. Без многозадачност, горният алгоритъм би блокирал процесора за 5 секунди, което е недопустимо. 

Нуждата от многозадачност може да се избегне, ако всяка задача се разбие на малки неблокиращи процедури, като стейт машина определя коя процедура следва да бъде изпълнена и външно се викат циклично по една процедура за всяка задача. Това разбира се, не е много елегантно решение и при усложняване на отделените задачи, или пък увеличаване на техния брой се стига до доста сложен и неефективен софтуер.

Реализиране на многозадачност 

Има различни алгоритми по които се определя коя задача в системата да получи процесорно време в даден момент.

Rate Monotonic Algorithm (RMA)
Това е най-популярният алгоритъм, който се състои от две прости правила:

1) на задачите които се изпълняват по-често се присвоява по-висок приоритет

2) във всеки един момент се изпълнява задачата с най-висок приоритет.

Предимството на този алгоритъм е, че има предвидимост и на определен кръг от задачи се гарантира че ще получат достъчно процесорно време за бъдат изпълнени, докато останалите ще бъдат просрочени (провалени).

Недостатък е, че разпределението не е идеално и е възможна задача с по-нисък приоритет да бъде провалена защото друга с по-висок приоритет е предпочетена. Докато евентуална размяна в изпълнението на тези задачи би избегнала провала.

Earliest-Deadline First (EDF)
При този алгоритъм времето оставащо до провала на дадена задача се използва като приоритет. 

Недостатък е, че няма гаранция коя задача ще се провали в случай на временно претоварване на процесора.

Minimum-Laxity First (MLF)

При този алгоритъм се алгоритъм за изпълнение се изчислява:

laxity = deadline time - current time - CPU time needed
като laxity е всъщност времето с което изпълнението на дадена задача може да бъде отложено без тя да бъде провалена. 

Maximum-Urgency-First (MUF)

За всяка задача се изчислява спешност (urgency) която се получава от:

1) критичност (criticality).

2) Динамичен приоритет, което е обратно пропорционален на laxity.
3) User priority
За изпълнение се взема задачата с най-голяма критичност, ако има няколко задачи с еднаква критичност, тогава се проверява динамичния приоритет.

Съществуват и различни модификации на горните алгоритми, но в крайна сметка се използва основно RMA. Това е по-скоро по исторически причини, тъй като операционните системи стават масови при персоналните компютри, където понятието “време за изпълнение” е много относително.

